Þingræður haldnar á Alþingi Íslendinga

Á 37. fundi í Sþ., 2A. jan., las forseti svofellt yfirlit um störf Alþingis: Þingið hefur staðið frá 1. okt. 1951 til 24. jan. 1952. eða alls 116 daga. Þingfundir hafa verið haldnir: Í neðri deild 70 - efri deild 70 - sameinuðu þingi 37 Alls 177 þingfundir Þingmál og úrslit þeirra: l. Lagafrumvörp: 1. Stjórnarfrumvörp: a. Lögð fyrir neðri deild 25 b. - - efri deild 11 e. - - sameinað þing 2 38 2. Þingmannafrumvörp: a. Borin fram i neðri deild 61 b. - - - efri deild 30 91 129 Í flokki þingmannafrumvarpa er talið 21 frumvarp, sem nefndir fluttu, þar af 12 að beiðni ríkisstjórnarinnar eða einstakra ráðherra. Úrslit lagafrumvarpa urðu þessi: a. Afgreidd sem lög: Stjórnarfrumvörp 33 Þingmannafrumvörp 28 alls 61 lög b. Felld: Þingmannafrumvörp 2 Stjórnarfrumvarp 1 Þingmannafrumvörp 5 d. Vísað til ríkisstjórnarinnar Þingmannafrumvarpi 1 e. Ekki útrædd: Stjórnarfrumvörp 4 Þingmannafrumvörp 55 129 II. Þingsályktunartillögur: a. Bornar fram í sameinuðu þingi 40 b. Borin fram í neðri deild Í 41 Þar af : a. Ályktanir Alþingis 16 b. Felld 1 c. Ekki útræddar 24 41 III. Fyrirspurnir: Allar bornar fram í sameinuðu þingi, 17, en sumar eru fleiri saman á þingskjali, svo að málatala þeirra er ekki nema .. 9 Allar þessar fyrirspurnir voru ræddar. Mál til meðferðar í þinginu alls 179 Tala prentaðra þingskjala alls 783

forseti (JPálm): Það Alþingi, sem nú er að ljúka störfum, hefur orðið styttra en verið hefur með undanfarin þing. Þetta stafar þó ekki af því, að það hafi afkastað minna verki. Störfin hafa gengið greiðar en oftast áður, og er aðalorsökin sú, að nú hafa engar stórar deilur staðið um ríkisstjórn. Mikið af þeirri löggjöf, sem þetta þing hefur sett, hefur verið afgreitt með almennu samkomulagi. Um annað hafa staðið verulegar deilur eins og áður og svo sem við er að búast. Skal og ekkert út í það farið hér. En ég vil fyrir hönd Alþingis óska þess, að þau lög, sem þetta þing hefur sett, og þær ákvarðanir, sem það hefur tekið, megi verða þjóð vorri til hamingju. Ég vil líka fyrir hönd Alþingis nota þetta tækifæri og óska allri íslenzku þjóðinni hamingju á þessu nýbyrjaða ári. Ég óska þess, að við fáum að njóta betra árferðis og meiri farsældar fyrir atvinnuvegi landsins til sjávar og sveita en verið hefur um skeið. Og ég óska vaxandi samheldni og betri samvinnu gegn þeim örðugleikum, sem landsfólkið á við að etja. Háttvirtum alþingismönnum, hæstv. ríkisstjórn og starfsfólki þingsins vil ég þakka fyrir vinsamlega samvinnu við mig sem forseta. Óska ég þeim öllum góðs gengis. Utanbæjarmönnum óska ég góðrar heimferðar og góðrar heimkomu, og ég óska þess okkur öllum til handa að mega heilir hittast á næsta hausti og fá þá í hendur ánægjulegri og auðveldari viðfangsefni en verið hefur á undanförnum þingum.



Ég vil leyfa mér - og mæli ég þar fyrir munn allra þm. - að þakka okkar forseta fyrir gott samstarf og góða fundarstjórn, og óska ég að sjá hann heilan á húfi í haust. Svo óska ég honum góðrar heimferðar og heimkomu og bið hv. þm. að taka undir árnaðaróskir honum til handa með því að risa úr sætum. - 
            

Forseti (JPálm): Ég þakka hv. 2. þm. Reykv. fyrir hans góðu óskir og vinsamlegu ummæli og þakka öllum hv. þm. fyrir að taka undir það.



Herra forseti. Eins og þingheimi er kunnugt, er forseti Íslands, herra Sveinn Björnsson, nú að ná sér eftir uppskurð. Hann getur því miður ekki slitið Alþingi sjálfur að þessu sinni, en hefur veitt mér sem forsætisráðherra umboð til þess í bréfi, er hann gaf út í Reykjavík í gær. Jafnframt fól forseti mér að bera yður, háttvirtir alþingismenn, kveðju sína og árnaðaróskir. Fyrr greint forsetabréf um þinglausnir hljóðar þannig: „Forseti Íslands gerir kunnugt: Að ég veiti hér með forsætisráðherra, Steingrími Steinþórssyni, umboð til þess að slíta Alþingi, 71. löggjafarþingi, er það hefur lokið störfum. Gert í Reykjavík, 23. janúar 1952. Sveinn Björnsson. Steingrímur Steinþórsson.“ Störfum Alþingis er lokið að sinni. Samkvæmt umboði því, er ég hef lesið, segi ég Alþingi slitið. Ég vil biðja hv. alþm. að minnast forseta Íslands og fósturjarðarinnar með því að rísa úr sætum. Þingheimur stóð upp, og forsætisráðherra mælti: „Heill forseta vorum og fósturjörð.“ Tók þingheimur undir þau orð með ferföldu húrrahrópi. Var síðan af þingi gengið.